钦定古今图书集成/明伦汇编/官常典/第705卷 > 后汉书 > 《论孔融》
## 钦定古今图书集成/明伦汇编/官常典/第705卷 > 后汉书 > 《论孔融》

昔谏大夫郑昌有言：“山有猛兽者，藜藿为之不采。”是
以孔父正色，不容弑虐之谋；平仲立朝，有纾盗齐之
望。若夫文举之高志直情，其足以动义概而忤雄心。
故使移鼎之迹，事隔于人存；代终之规，启机于身后
也。夫严气正性，覆折而已，岂有员委屈可以每其
生哉。懔懔焉，皓皓焉，其与“琨玉《秋霜》”比质可也。